b'\n_START_ARTICLE_\nHMS Colossus (1848)\n_START_SECTION_\nPalvelus\n_START_PARAGRAPH_\nAlus otettiin palvelukseen 15. kes\xc3\xa4kuuta 1854 Pohjois-Amerikan ja L\xc3\xa4nsi-Intian laivastoasemalle p\xc3\xa4\xc3\xa4llikk\xc3\xb6n\xc3\xa4\xc3\xa4n Robert Spencer Robinson. Alus oli vuonna 1855 Oolannin sodan aikana It\xc3\xa4merell\xc3\xa4. Se poistettiin palveluksesta 2. kes\xc3\xa4kuuta 1857. Alus varustettiin reserviin Chathamissa joulukuusta 1857 maaliskuuhun 1858 ja edelleen ensimm\xc3\xa4isen luokan reserviin Sheernessiss\xc3\xa4 toukokuussa 1859._NEWLINE_Alus varustettiin kes\xc3\xa4kuun alussa 1860 meripalvelukseen Portsmouthissa, ja se otettiin 11. kes\xc3\xa4kuuta palvelukseen Portlandin vartiolaivana p\xc3\xa4\xc3\xa4llikk\xc3\xb6n\xc3\xa4\xc3\xa4n Francis Scott. Alus oli vartiolaivana kes\xc3\xa4kuuhun 1864 asti. Aluksen p\xc3\xa4\xc3\xa4llik\xc3\xb6ksi tuli 1. huhtikuuta 1861 George Edward Patey, 6. toukokuuta 1862 Swynfen Thomas Carnegie ja 13. huhtikuuta 1863 Edward Codd. Aluksen miehist\xc3\xb6 siirrettiin 1. hein\xc3\xa4kuuta 1864 HMS Frederick Williamille, ja alus myytiin maaliskuussa 1867 Charltoniin Castle & Beechille romutettavaksi.'